ໃນວັນທີ 24 ເມສາ, ໃນໂອກາດກອງປະຊຸມຜູ້ນຳອາຊຽນ ທີ່ສຳນັກງານໃຫຍ່ຂອງກອງເລຂາອາຊຽນຢູ່ນະຄອນຫຼວງຈາກາຕາ, ປະເທດອິນໂດເນເຊຍ. ທ່ານນາຍົກລັດຖະມົນຕີຫວຽດນາມ ຟ້າມມິງຈິງ ໄດ້ໃຫ້ການຕ້ອນຮັບທ່ານເລຂາທິການໃຫຍ່ອາຊຽນ Lim Jock Hoi.
ທີ່ການພົບປະ, ທ່ານນາຍົກລັດຖະມົນຕີຫວຽດນາມ ຟ້າມມິງຈິງ ໄດ້ຕີລາຄາສູງຕໍ່ການຮ່ວມມື ແລະ ການປະສານງານຂອງທ່ານເລຂາທິການໃຫຍ່ ແລະ ຄະນະເລຂາທິການໃຫຍ່ອາຊຽນ ປະຈຳຫວຽດນາມ.
ທ່ານນາຍົກລັດຖະມົນຕີຫວຽດນາມ ກ່າວວ່າ, ທ່ານເລຂາທິການໃຫຍ່ ແລະ ຄະນະເລຂາທິການໃຫຍ່ອາຊຽນ ມີບົດບາດທີ່ເປັນຂົວຕໍ່ໃນການດຳເນີນງານຂອງກົງຈັກອາຊຽນໃນຂະບວນການພັດທະນາ ແລະ ສ້າງຄວາມເຂັ້ມແຂງໃຫ້ແກ່ການເຊື່ອມໂຍງອາຊຽນ.
ທ່ານນາຍົກລັດຖະມົນຕີ ຟ້າມມິງຈິງ ໄດ້ຫວັງວ່າ ທ່ານເລຂາທິການໃຫຍ່ ຈະສືບຕໍ່ເສີມຂະຫຍາຍບົດບາດທີ່ດີ ໃນການປະສານງານ ແລະ ຊຸກຍູ້ບັນດາບັນຫາສາກົນ..., ປະກອບສ່ວນປັບປຸງການປະຕິບັດງານທີ່ສຳຄັນຂອງອາຊຽນ.
ທ່ານນາຍົກລັດຖະມົນຕີ ຟ້າມມິງຈິງ ໄດ້ສະແດງຄວາມຂອບໃຈທ່ານເລຂາທິການໃຫຍ່ Lim Jock Hoi ທີ່ໄດ້ສະໜັບສະໜູນ ແລະ ອຳນວຍຄວາມສະດວກໃຫ້ແກ່ພະນັກງານ, ລັດຖະກອນຫວຽດນາມ ໃນການເຮັດວຽກຢູ່ຄະນະເລຂາອາຊຽນ, ຢືນຢັນວ່າ ຫວຽດນາມຍາມໃດກໍ່ຈະສະໜັບສະໜູນ ແລະ ອຳນວຍຄວາມສະດວກໃຫ້ພົນລະເມືອງຫວຽດນາມອອກສະໝັກເລືອກຕັ້ງ ແລະ ເຮັດວຽກຢູ່ອົງການຈັດຕັ້ງສາກົນ, ໃນນັ້ນມີຄະນະເລຂາອາຊຽນ.
ສ່ວນທ່ານເລຂາທິການໃຫຍ່ອາຊຽນ Lim Jock Hoi ໄດ້ສະແດງຄວາມຊົມເຊີຍທ່ານນາຍົກລັດຖະມົນຕີ ຟ້າມມິງຈິງ ທີ່ໄດ້ຮັບການແຕ່ງຕັ້ງເປັນນາຍົກລັດຖະມົນຕີແຫ່ງສາທາລະນະລັດສັງຄົມນິຍົມຫວຽດນາມ.
ທ່ານເລຂາທິການໃຫຍ່ Lim Jock Hoi ກໍ່ສະແດງຄວາມຊົມເຊີຍ ຫວຽດນາມ ໃນການສຳເລັດຜົນ ບົດບາດເປັນປະທານອາຊຽນ 2020, ສະມາຊິກບໍ່ຖາວອນຂອງສະພາຄວາມໝັ້ນຄົງສະຫະປະຊາຊາດ ອາຍຸການ 2020 - 2021, ແລະ ໃນການໃຫ້ຄຳແນະນຳ ແລະ ຂໍ້ລິເລີ່ມທີ່ແທດຈິງຫຼາຍຢ່າງ.
ທ່ານເລຂາທິການໃຫຍ່ Lim Jock Hoi ປາດຖະໜາວ່າ ຫວຽດນາມຈະສະໜັບສະໜູນ ແລະ ປະກອບສ່ວນຫຼາຍກ່ວາອີກ ໃຫ້ອາຊຽນມຸ່ງໄປເຖິງຈຸດໝາຍເພີ່ມທະວີກຳລັງຄວາມສາມາດຂອງຄະນະເລຂາອາຊຽນ, ສົ່ງເສີມຫວຽດນາມເຂົ້າຮ່ວມຢ່າງຕັ້ງໜ້າເຂົ້າ ໃນໂຄງການ “ເລືອກຕັ້ງພະນັກງານເຂົ້າຮ່ວມການຝຶກງານຢູ່ສຳນັກງານເລຂາອາຊຽນ”, ລາຍງານຕໍ່ນາຍົກລັດຖະມົນຕີ ຟ້າມມິງຈິງ ກ່ຽວກັບບັນດາເຈົ້າໜ້າທີ່ຫວຽດນາມ ທີ່ເຮັດວຽກຢູ່ຄະນະເລຂາອາຊຽນ, ທ່ານເລຂາທິການໃຫຍ່ Lim Jock Hoi ໄດ້ຕີລາຄາສູງບັນດາການປະກອບສ່ວນຂອງຖັນແຖວພະນັກງານດັ່ງກ່າວ ໃນການພັດທະນາຂອງຄະນະເລຂາອາຊຽນ.
ຄຳຮຸ່ງ